Document ID: 31991D0040

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1990 για την τροποποίηση της απόφασης 88/222/ΕΟΚ με την οποία αναγνωρίζονται ως απηλλαγμένα από Quadraspidiotus perniciosus ( ψείρα του Αγίου Ιωσήφ ) ορισμένα κράτη ή περιοχές ορισμένων κρατών μελών ( 91/40/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 σχετικά με μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία από την οδηγία 91/27/ΕΟΚ της Επιτροπής ( 2 ), και ιδίως το παράρτημα ΙΙΙ μέρος Β παράγραφος 8 και το παράρτημα IV μέρος Α παράγραφος 14α δεύτερο εδάφιο,
Εκτιμώντας :
ότι, σύμφωνα με τις διατάξεις της οδηγίας 77/93/ΕΟΚ, δεν επιτρέπεται να εισάγονται σε ορισμένα κράτη μέλη, από τις 16 Απριλίου έως τις 30 Σεπτεμβρίου, σε περίπτωση που κατάγονται από χώρες του βορείου ημισφαιρίου και από τις 16 Οκτωβρίου έως τις 31 Μαρτίου σε περίπτωση που κατάγονται από χώρες του νοτίου ημισφαιρίου, τα φυτά ορισμένων οικογενειών ή ειδών - εκτός των καρπών, των σπόρων προς σπορά και μέρους των φυτών που χρησιμοποιούνται για διακόσμηση - τα οποία κατάγονται ή προέρχονται από χώρες ή, στην περίπτωση ορισμένων κρατών μελών, από περιοχές που δεν έχουν αναγνωρισθεί ως απηλλαγμένες από Quadraspidiotus perniciosus ( ψείρα του Αγίου Ιωσήφ )-
ότι, σύμφωνα με άλλες διατάξεις της ίδιας οδηγίας, φυτά των ιδίων οικογενειών ή ειδών, εκτός των καρπών, των σπόρων προς σπορά και μερών των φυτών που χρησιμοποιούνται για διακόσμηση και κατάγονται ή προέρχονται από χώρες όπου είναι γνωστό ότι υπάρχει ο προαναφερόμενος επιβλαβής οργανισμός επιτρέπεται να εισάγονται στα κράτη μέλη μόνον εφόσον έχουν υποστεί απολύμανση ή άλλη κατάλληλη αγωγή κατ' αυτού του επιβλαβούς οργανισμού ή όταν κατάγονται από περιοχές που έχουν αναγνωριστεί ως απηλλαγμένες από τον προαναφερόμενο επιβλαβή οργανισμό -
ότι με την απόφαση της Επιτροπής 88/222/ΕΟΚ ( 3), όπως τροποποιήθηκε τελευταία από την απόφαση 90/603/ΕΟΚ ( 4 ), ορισμένα κράτη μέλη ή περιοχές ορισμένων κρατών μελών αναγνωρίστηκαν ως απηλλαγμένες από την Quadraspidiotus perniciosus -
ότι, σύμφωνα με τα επίσημα στοιχεία που παρασχέθηκαν από την Ομοσπονδιακή Δημοκρατία της Γερμανίας, ο κατάλογος των κρατιδίων που είναι απηλλαγμένα από την ψείρα του Αγίου Ιωσήφ πρέπει να τροποποιηθεί, λαμβανομένης υπόψη της απουσίας της ψείρας του Αγίου Ιωσήφ από το έδαφος της πρώην Λαϊκής Δημοκρατίας της Γερμανίας -
ότι, σύμφωνα με επίσημα στοιχεία που παρασχέθηκαν από την Πορτογαλική Δημοκρατία, ο κατάλογος των distritos που είναι απαλλαγμένες από την ψείρα του Αγίου Ιωσήφ πρέπει να τροποποιηθεί στη χώρα αυτή -
ότι, ως εκ τούτου, ο κατάλογος των σχετικών περιοχών πρέπει να τροποποιηθεί αναλόγως -
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1
Η απόφαση 88/222/ΕΟΚ τροποποιείται σύμφωνα με το παράρτημα . Άρθρο 2
Η παρούσα απόφαση απευθύνεται στα κράτη μέλη . Βρυξέλλες, 20 Δεκεμβρίου 1990 .

Labels: 6